Läbi öise Tallinna

"Läbi öise Tallinna" on Ott Leplandi kolmas singel albumilt "Ott Lepland". 

Lugu ilmus raadiotesse aprillis 2010 ja on ka muusikafailina allalaaditav. Laulu viisi ja sõnad on kirjutanud Hendrik Sal-Saller.

Edetabelid ja tunnustus 
Edetabelisse "Sky Plus Top 40" (Sky Plus) jõudis laul 2010. aasta 16. nädalal (19.–25. aprill) 37. kohale ning tõusis juuni alguseks (23. nädal) 24. kohale. Kokku oli laul edetabelis kaheksa nädalat.

Raadio Uuno koostatud edetabelis "Eesti top 40" alustas laul 19. kohalt 2010. aasta 17. nädalal (26. aprill – 2. mai). 21. nädalal (24.–30. mai) jõudis "Läbi öise Tallinna" edetabelis esikohale. Kokku oli laul edetabelis kaheksa nädalat.

Raadio Elmari edetabelisse "TOP 10" sisenes laul 2010. aasta 16. nädalal (19.–25. aprill) 3. kohalt. Olles üks koht parem eelmisest singlist "Süte peal sulanud jää". Elmari Edetabeli esikoha hõivas 19. nädalal, 10.–16. mail. Kokku oli laul edetabelis 8 nädalat.

Viited

Välislingid 
 Laulusõnad. Sasslantis
 Laulu duurid. Kitarrifoorum
 KUULA Ott Leplandi verivärsket singlit! Publik, 9. aprill 2010

2010. aasta singlid
Ott Leplandi singlid